CELEX: 62011CJ0164
Language: hu
Date: 2012-10-25 00:00:00
Title: A Bíróság (nyolcadik tanács) 2012. október 25‑i ítélete.#Európai Bizottság kontra Francia Köztársaság.#Tagállami kötelezettségszegés – 2003/96/EK irányelv – Az energiatermékek és a villamos energia adóztatása – Az előírt határidőn belüli átültetés elmaradása.#C‑164/11. sz. ügy.

A Bíróság (nyolcadik tanács) 2012. október 25-i ítélete – Bizottság kontra Franciaország
      (C-164/11. sz. ügy)
      „Tagállami kötelezettségszegés – 2003/96/EK irányelv – Az energiatermékek és a villamos energia adóztatása – Az előírt határidőn belüli átültetés elmaradása”
      1.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EUMSZ 258. cikk) (vö. 41., 45. pont)
      2.                     Adórendelkezések – Jogszabályok harmonizálása – Az energiatermékek és a villamos energia adóztatása – 2003/96 irányelv – A
            tagállamok általi végrehajtás – Eredménykötelem – E kötelezettség teljesítésének elmulasztása – Kötelezettségszegés (EUMSZ 258. cikk;
            2003/96 tanácsi irányelv, 18. cikk, (10) bekezdés, második albekezdés) (vö. 47. pont és a rendelkező rész)
      Tárgy
      
         
               Tagállami kötelezettségszegés – A villamosenergia-adórendszerének az energiatermékek és a villamos energia közösségi adóztatási
                  keretének átszervezéséről szóló, 2003. október 27-i 2003/96/EK tanácsi irányelvben (HL L 283., 51. o.; magyar nyelvű különkiadás
                  9. fejezet, 1. kötet, 405. o.) előírt rendelkezésekhez való igazításához szükséges rendelkezések előírt határidőn belüli elfogadásának
                  elmulasztása – Egységes adómérték alkalmazása az átmeneti időszak lejártakor.
               
            Rendelkező rész
      
         
                  1)
               
               
                  
               
               
                  	A Francia Köztársaság – mivel annak ellenére, hogy az energiatermékek és a villamos energia közösségi adóztatási keretének
                     átszervezéséről szóló, 2003. október 27-i 2003/96/EK tanácsi irányelv 18. cikke (10) bekezdésének második albekezdésében előírt
                     átmeneti időszak lejárt, nem fogadta el azokat a rendelkezéseket, amelyek szükségesek ahhoz, hogy villamosenergia-adórendszerét
                     az ezen irányelvben meghatározott rendelkezésekhez igazítsa – nem teljesítette az ezen irányelvből eredő kötelezettségeit.
                  
               
            
         
                  2)
               
               
                  
               
               
                  	A Bíróság a Francia Köztársaságot kötelezi a költségek viselésére.